उद्योगीहरुको सङ्गठन उद्योग संघका पदाधिकारीहरुले संयुक्त रुपमा औद्योगिक क्षेत्रमा तालाबन्दी गरेका हुन् । सप्तरीको रुपनी गाउँपालिका–५, मलेठ–बसबिट्टीमा अवस्थित राजविराज गजेन्द्रनारायण सिंह औद्योगिक क्षेत्रमा नियमित हट लाइन विद्युत सेवा, पानी, सुरक्षा, फोहोर व्यवस्थापन र भत्किएका पर्खालहरु तत्काल मर्मत हुनुपर्नेलगायतका मागहरु राख्दै आफूहरुले अनिश्चितकालीन तालाबन्दी गरेको संघका अध्यक्ष जिबछ यादवले जानकारी दिनुभयो ।
